[:el]Λωζάννη | Διάλεξη Δρ. Ανδρέα Κούκου: "Πρώτα πρέπει να μορφώσουμε Έλληνες και ύστερα να ιδρυθεί Ελλάς": η συμβολή του Ι. Καποδίστρια στην παιδεία και εκπαίδευση των Ελλήνων[:fr]Lausanne | Conférence du Dr Andreas Koukos, historien: les idées du Comte Jean Capodistrias sur l'éducation des jeunes Grecs[:en]Lausanne | Lecture by Dr Andreas Koukos, historian, about Capodistrias' education plan for the Greeks[:]
2019-11-03 18:00 - 19:30 (Europe/Zurich) | Ξενοδοχείο Continental, Place de la Gare 2, Lausanne, 1001, Ελβετία
Ο Δρ. Ανδρέας Κούκος
Διάλεξη με θέμα: “Πρώτα πρέπει να μορφώσουμε Έλληνες και ύστερα να ιδρυθεί Ελλάς”: η συμβολή του Ι. Καποδίστρια στην παιδεία και εκπαίδευση των Ελλήνων.
Θα ακολουθήσει συζήτηση με το κοινό.
Ομιλητής: Δρ. Ανδρέας Κούκος, Νομικός-Ιστορικός, Πρόεδρος Δ.Σ. Εταιρείας Μελέτης και Έρευνας Νεότερης και Σύγχρονης Ιστορίας “Ιωάννης Καποδίστριας”.
Κυριακή 3 Νοεμβρίου 2019 | 6 μ.μ.
Ξενοδοχείο Continental, place de la Gare 2, Λωζάννη
Είσοδος ελεύθερη
Γλώσσα: ελληνικά
Διοργάνωση: Μέλισσα του Ελληνισμού
Με την υποστήριξη του Συλλόγου Ελλήνων Λωζάννης “Εστία”.
ΠΕΡΙΛΗΨΗ
• Το ενδιαφέρον του Καποδίστρια για την παιδεία στα Ιόνια Νησιά (1800-1807).
• Η πρώτη επαφή στην Ελβετία με τους παιδαγωγούς Fellenberg και Pestalozzi και η μελέτη των συστημάτων τους.
• Η Φιλόμουσος Εταιρεία στη Βιέννη.
• Φιλελληνικά Κομιτάτα και πώς τα φτωχά ελληνόπουλα σπουδάζουν στην Ευρώπη.
• Η εκπαιδευτική πολιτική του Ιωάννη Καποδίστρια στο νεοϊδρυθέν ελληνικό κράτος.
• Μερικές σκέψεις του Κυβερνήτη για την παιδεία και την εκπαίδευση.
ΣΥΝΤΟΜΟ ΒΙΟΓΡΑΦΙΚΟ
Ο Ανδρέας Κούκος σπούδασε νομικά στο Αριστοτέλειο Παν/μιο Θεσσαλονίκης και απέκτησε μεταπτυχιακό τίτλο σπουδών στη Ναυτική Επιστήμη και Στρατηγική από τη Σχολή Πολέμου Ναυτικού. Ολοκλήρωσε τη διδακτορική του διατριβή στη Φιλοσοφική Σχολή του Εθνικού και Καποδιστριακού Παν/μίου Αθηνών με θέμα: «Η Ηθική της ηγεσίας: πολιτικές προκλήσεις κατά την καποδιστριακή περίοδο(1828-1831)». Δίδαξε Νεότερη Ιστορία και Στρατηγική στη Σχολή Εθνικής Αμύνης και στη Σχολή Πολέμου Ναυτικού. Είναι Ιδρυτής και Πρόεδρος της Εταιρείας Μελέτης Έργου Ιωάννη Καποδίστρια που από το 2018 μετονομάζεται σε Εταιρεία Μελέτης και Έρευνας Νεότερης και Σύγχρονης Ιστορίας «Ιωάννης Καποδίστριας».Έχει λάβει μέρος με ανακοίνωση σε διεθνή συνέδρια στην Ελλάδα και το εξωτερικό.Από το 2018 συνεργάζεται με την WCA Productions,ως Επιστημονικός Σύμβουλος σε σειρά ιστορικών ντοκυμαντέρ για την Cosmote History. Στο επιστημονικό του έργο περιλαμβάνονται άρθρα σε ιστορικά περιοδικά, πρακτικά συνεδρίων και συλλογικούς τόμους στα ελληνικά, αγγλικά και γερμανικά.

[:el]Διάλεξη στη Λωζάννη | Καθηγ. Δημήτρης Νανόπουλος[:fr]Conférence à Lausanne | Professeur Dimitri Nanopoulos[:en]Lecture in Lausanne | Professor Dimitri V. Nanopoulos[:]
2019-11-17 18:00 - 20:00 | Alpha Palmiers, Petit-Chêne 34, Lausanne, Ελβετία
Ο κ. Δημήτρης Νανόπουλος, καθηγητής Φυσικής Υψηλών Ενεργειών στο Texas A&M University και τακτικό μέλος Ακαδημίας Αθηνών, θα πραγματοποιήσει διάλεξη με τίτλο : « Το πρώτο 10¯³º s ».
Κυριακή 17.11.2019 – 6 μ.μ. | Λωζάννη
Ξενοδοχείο Alpha Palmiers, Petit-Chêne 34
Γλώσσα: ελληνικά (διαφάνειες στα αγγλικά)
Είσοδος ελεύθερη
Αναγγελία στο Facebook

[:el]Διάλεξη στη Λωζάννη | Θεόδωρος Ι. Ζιάκας για την ταυτότητα του Έλληνα[:fr]Conférence à Lausanne | Theodoros Ziakas sur l'identité grecque[:en]Lecture in Lausanne | Theodoros Ziakas about Greek identity[:]
2019-11-24 19:00 - 20:30 | Ξενοδοχείο Continental, Place de la Gare 2, Lausanne, 1001, Ελβετία
Ο κ. Θεόδωρος Ι. Ζιάκας
Διάλεξη με θέμα: H ταυτότητα του Έλληνα. Πού βρισκόμαστε και πού θα έπρεπε να πάμε για να αποφύγουμε τον αφανισμό.
Ομιλητής: Θεόδωρος Ι. Ζιάκας, συγγραφέας.
Θα ακολουθήσει συζήτηση με το κοινό.
Κυριακή 24 Νοεμβρίου 2019 | 7 μ.μ.
Ξενοδοχείο Continental, place de la Gare 2, Λωζάννη
Είσοδος ελεύθερη
Γλώσσα: ελληνικά
Διοργάνωση: Μέλισσα του Ελληνισμού
Με την υποστήριξη του Συλλόγου Ελλήνων Λωζάννης “Εστία”.
Αναγγελία εκδήλωσης στο Facebook
ΣΥΝΤΟΜΟ ΒΙΟΓΡΑΦΙΚΟ
Ο Θεόδωρος Ι. Ζιάκας γεννήθηκε το 1945 στην Κοινότητα Κουρέντων Ιωαννίνων. Διάνυσε τον εργάσιμο βίο του ως μαθηματικός-πληροφορικός, στην Αθήνα και τη Θεσσαλονίκη. Παράλληλα ασχολήθηκε με κατ’ ιδίαν έρευνες και μελέτες με θέμα Ταυτότητα και Αυτογνωσία. Οι μελέτες αυτές απέδωσαν έναν αριθμό δοκιμίων (βλ. antifono.gr) και οκτώ βιβλία.
Ομιλίες και άρθρα του κ. Ζιάκα στον ιστότοπο “Αντίφωνο”

[:el]Εκδήλωση στην Τρίπολη | Κράτος, εθνική ανεξαρτησία και εθνική στρατηγική τον 21ο αιώνα | Π. Ήφαιστος, Κ. Γρίβας[:fr]Conférence à Tripoli, Grèce | Etat, souverainété nationale et stratégie nationale au 21e siècle | Prof. P. Ifestos et K. Grivas [:en]Lecture in Tripoli, Greece | State, national sovereignty and national strategy for the 21st century | Prof. P. Ifestos and K. Grivas[:]
2020-01-18 18:00 - 19:30 | Αποστολοπούλειο Πνευματικό Κέντρο, Παπαναστασίου 25, Τρίπολη, Ελλάδα
Έχουμε τη χαρά και την τιμή να σας προσκαλέσουμε στην εκδήλωση με θέμα: Κράτος, εθνική ανεξαρτησία και εθνική στρατηγική τον 21ο αιώνα που θα πραγματοποιηθεί το Σάββατο 18 Ιανουαρίου 2020, ώρα 6 μ.μ., στο Αποστολοπούλειο Πνευματικό Κέντρο Δήμου Τρίπολης.
Ομιλητές:
• Παναγιώτης Ήφαιστος, Ομ. Καθηγητής Διεθνών Σχέσεων – Στρατηγικών Σπουδών στο Τμήμα Διεθνών και Ευρωπαϊκών Σπουδών Πανεπιστημίου Πειραιώς.
• Κώστας Γρίβας, Αναπληρωτής Καθηγητής Σχολής Ευελπίδων και Πανεπιστημίου Αθηνών.
Θα προηγηθεί μια σύντομη παρουσίαση του πολιτιστικού φορέα μας από τον πρόεδρο Γεώργιο Ν. Σγούρδο.
Μετά τις εισηγήσεις των δυο προσκεκλημένων μας θα ακολουθήσει συζήτηση με το κοινό. Είσοδος δωρεάν.
Η εκδήλωση διοργανώνεται σε συνεργασία με τον Δήμο Τρίπολης.
Η αναγγελία της εκδήλωσης στη σελίδα μας στο Facebook
Η Μέλισσα του Ελληνισμού στη Δημοτική Ραδιοφωνία Τρίπολης: συνέντευξη του προέδρου μας στον κ. Δημήτρη Μανιατάκο

[:el]Η ελληνική γλώσσα διαμέσου των αιώνων | Εκδήλωση στη Λωζάννη με αφορμή τον εορτασμό της Παγκόσμιας Ημέρας Ελληνικής Γλώσσας στις 9 Φεβρουαρίου[:fr]La langue grecque à travers les siècles | Conférence à Lausanne à l'occasion de la Journée Mondiale de la langue grecque[:en]International Greek Language Day | Lecture in Lausanne[:]
2020-02-09 18:00 - 19:30 | Ξενοδοχείο Continental, Place de la Gare 2, Lausanne, 1001, Ελβετία
Σας προσκαλούμε στην εκδήλωση που διοργανώνεται στη Λωζάννη με αφορμή την Παγκόσμια Ημέρα Ελληνικής Γλώσσας που εορτάζεται κάθε χρόνο στις 9 Φεβρουαρίου.
Η εκδήλωση έχει τίτλο “Η ελληνική γλώσσα διαμέσου των αιώνων” και θα γίνει στα γαλλικά. Εισήγηση από την κ. Κατερίνα Βασιλάκη, Διδάκτωρ φιλοσοφίας και καθηγήτρια ελληνικής γλώσσας. Η εκδήλωση θα διανθιστεί με απαγγελία αποσπασμάτων της Ελληνικής Γραμματείας από τα μέλη του Θεάτρου Ελλήνων Γενεύης, Γρηγορία Αντωναράκη και Δημήτρη Δημητριάδη, καθώς και από την Τέρψη Αργυρού-Birchler.
Κυριακή 9 Φεβρουαρίου 2020 | 6 μ.μ.
Ξενοδοχείο Continental, place de la Gare 2, Λωζάννη
Είσοδος ελεύθερη
Γλώσσα: γαλλικά
Διοργάνωση: Μέλισσα του Ελληνισμού, Amitiés gréco-suisses, Σύλλογος Ελλήνων Λωζάννης “Εστία”
Υπό την αιγίδα του Γενικού Προξενείου της Ελλάδος
Αναγγελία εκδήλωσης στο Facebook
Η αφίσα της εκδήλωσης

[:el]Ο π. Αλέξανδρος Καριώτογλου για την Άλωση της Κωνσταντινούπολης | Ομιλία στο διαδίκτυο[:fr]Commémoration de la chute de Constantinople | Visioconférence par le père Alexandros Kariotoglou[:en]Commemoration of the Fall of Constantinople | Videoconference by Father Alexandros Kariotoglou[:]
2020-06-04 19:00 - 20:00 | Internet
Η επόμενη εκδήλωσή μας θα πραγματοποιηθεί στο διαδίκτυο, δεδομένων των περιοριστικών μέτρων που είναι ακόμα σε ισχύ για την προστασία όλων μας.

Με αφορμή την πρόσφατη επέτειο της Άλωσης της Κωνσταντινούπολης (29/5/1453), θα πραγματοποιηθεί ομιλία του π. Αλεξάνδρου Καριώτογλου με τίτλο “Πήραν την Πόλιν, πήραν την!…”
Πέμπτη 4 Ιουνίου 2020 – 7 μ.μ. ώρα Ελβετίας (8 μ.μ. ώρα Ελλάδος)

Για να παρακολουθήσετε την ομιλία απευθείας, επιλέγετε τον εξής σύνδεσμο (πλατφόρμα Zoom) : https://zoom.us/j/92857900591

Δεν απαιτείται κωδικός ή δήλωση συμμετοχής. Εάν χρειάζεστε τεχνική βοήθεια για τη σύνδεση, επικοινωνήστε μαζί μας μέσω email.

Η ομιλία θα είναι κατόπιν διαθέσιμη στον δίαυλό μας στο YouTube

Η αναγγελία της εκδήλωσης στο Facebook

[:el]Ομιλία Θεοφάνη Τάση στη Λωζάννη[:fr]Conférence de Theofanis Tasis à Lausanne[:en]Conference of Theofanis Tasis in Lausanne[:]
2021-11-07 17:00 - 18:30 | Ξενοδοχείο Continental, Place de la Gare 2, Lausanne, 1001, Ελβετία
Η παρούσα εύθραυστη ισορροπία στο ζήτημα του κορωνοϊού και η μερική επαναφορά σε ένα είδος “κανονικότητας”, μας επιτρέπει να σχεδιάσουμε έναν νέο κύκλο εκδηλώσεων και ομιλιών, αρχής γενομένης με τον κ. Θεοφάνη Τάση. Η ομιλία του, συγχρονισμένη με τα μεγάλα ερωτήματα της σημερινής εποχής, φέρει τον εξής τίτλο: Διορθώνοντας τη φύση, θεραπεύοντας τον άνθρωπο: Η ανθρώπινη αναβάθμιση ως ίαση και ηθικό καθήκον.

Κυριακή 7/11/2021 στις 5 μ.μ.
Ξενοδοχείο Continental, pl. d la Gare 2, Lausanne
Γλώσσα: ελληνικά.

Θα εφαρμοστεί η εν ισχύ νομοθεσία για τον Covid-19 σχετικά με την πρόσβαση σε δημόσιες εκδηλώσεις.

ΠΕΡΙΓΡΑΦΗ

Για ποιο λόγο είναι επιθυμητή η ανθρώπινη αναβάθμιση ως υπέρβαση της φύσης του ανθρώπου και υπό ποια έννοια συνιστά ένα δέον; Μήπως σε αντίθεση με όσα υποστηρίζουν οι υπερανθρωπιστές η ριζική αναβάθμιση εκτός από ανεπιθύμητη και επιβλαβής, είναι επίσης ανήθικη; Στην διάλεξη παρουσιάζουμε αρχικά τα είδη ανθρώπινης αναβάθμισης και ακολούθως συζητούμε δυο διαφορετικές γραμμές επιχειρηματολογίας υπέρ αυτής ασκώντας κριτική σε αμφότερες. Σύμφωνα με την πρώτη, την οποία αναπτύσσουν σε διαφορετικές εκδοχές ο John Harris και ο Αllen Buchanan, η ανθρώπινη συνθήκη καθαυτή συνιστά νόσο και η αναβάθμιση αποτελεί την ίασή της. Σύμφωνα με την δεύτερη γραμμή επιχειρηματολογίας, την οποία αναπτύσσουν οι Nick Bostrom και Julian Savulescu, η αναβάθμιση συνιστά ηθικό καθήκον λόγω της βιολογικής ανισοκατανομής των ικανοτήτων και ιδιοτήτων του ανθρώπου η οποία πρέπει να γίνει δίκαιη.

ΣΥΝΤΟΜΟ ΒΙΟΓΡΑΦΙΚΟ

Ο Θεοφάνης Τάσης γεννήθηκε το 1976 στο Μόναχο όπου και μεγάλωσε. Διδάσκει Σύγχρονη Πρακτική Φιλοσοφία στο Alpen-Adria Universität στην Αυστρία και είναι επισκέπτης καθηγητής στο Universität St. Gallen στην Ελβετία. Διετέλεσε Stanley J. Seeger Fellow στο Πανεπιστήμιο του Princeton, Marie Curie Fellow στο Université Saint-Louis στις Βρυξέλλες και Erasmus Fellow στο Freie Universität Berlin. Η έρευνά του αφορά την σχέση πολιτικής, ηθικής και ανθρώπινης αναβάθμισης με επίκεντρο τις έννοιες εικόνα, θνητότητα και τέχνη του βίου. Τα έργα του Πολιτικές του Βίου: Η Ειρωνεία (Εκδόσεις Ευρασία, 2012) και Καστοριάδης: Μια Φιλοσοφία της Αυτονομίας (Εκδόσεις Ευρασία, 2007) έχουν βραβευθεί με το Καυταντζόγλειο βραβείο του Πανεπιστημίου Αθηνών, ενώ το Ψηφιακός Ανθρωπισμός: Εικονιστικό Υποκείμενο και Τεχνητή Νοημοσύνη (Εκδόσεις Αρμός, 2019) ήταν υποψήφιο για το Κρατικό Βραβείο Δοκιμίου 2020. Στα ελληνικά κυκλοφορούν ακόμη τα έργα του: Πολιτικές του Βίου ΙΙ: Η Επιμέλεια Εαυτού στην Εικονιστική Κοινωνία (Εκδόσεις Αρμός, 2007), Φάρμακον (Εκδόσεις Ευρασία, 2011) και οι ποιητικές συλλογές Φυσιολογικά Ευρήματα (Εκδόσεις Κέδρος, 2001) και Απογεύματα στον Καπιταλισμό (Εκδόσεις Τυπωθήτω, 2009). Το μεταφραστικό του έργο περιλαμβάνει βιβλία των Martin Heidegger, John Stewart Mill, Αλέξανδρου Νεχαμά και Roberto Mangabeira Unger.

[:el]Η Μαρία Ευθυμίου στη Λωζάννη για την Επανάσταση του 1821[:fr]Conférence de la professeure Maria Efthimiou à Lausanne pour la révolution grecque de 1821[:en]Conference by professor Maria Efthimiou in Lausanne about the Greek revolution of 1821[:]
2022-03-27 17:00 - 18:30 | Ξενοδοχείο Continental, Place de la Gare 2, Lausanne, 1001, Ελβετία
Εκ μέρους του Γενικού Προξένου της Ελλάδος στη Γενεύη κ. Αλεξάνδρου Γεννηματά και των ελληνικών και φιλελληνικών φορέων της Λωζάννης, σας προσκαλούμε στην ομιλία της ακαδημαϊκού κας Μαρίας Ευθυμίου με θέμα : 1821 και σύγχρονη ελληνική κοινωνία : πολιτικές και ιδεολογικές συνέχειες και ασυνέχειες.
Κυριακή 27 Μαρτίου 2022 στις 5 μ.μ.
Ξενοδοχείο Continental, pl. de la Gare 2, Lausanne
Γλώσσα: ελληνικά
Θα ακολουθήσει απεριτίφ.
Αναγγελία της εκδήλωσης (pdf)
Σύντομο βιογραφικό Μαρίας Ευθυμίου

[:el]Ομιλία για τον Ακάθιστο Ύμνο του Μητροπολίτη Ελβετίας Μαξίμου στη Λωζάννη[:fr]Homélie du Métropolite Maxime de Suisse sur l'Hymne acathiste à Lausanne[:en]Homily of Metropolitan Maxime of Switzerland on the Acathist Hymn in Lausanne[:]
2022-04-01 20:00 - 21:00 | Eglise grecque orthodoxe St Gérasime, Av. de Florimont 2, Lausanne, 1006, Ελβετία
Ο Μητροπολίτης Ελβετίας κ. Μάξιμος
Έχουμε την τιμή να σας προσκαλέσουμε στην ομιλία του Σεβασμιωτάτου Μητροπολίτη Ελβετίας κ. Μαξίμου με θέμα τον Ακάθιστο Ύμνο, που θα πραγματοποιηθεί μετά το πέρας της Ακολουθίας των Δ’ Χαιρετισμών της Υπεραγίας Θεοτόκου, στον Ιερό Ναό Αγίου Γερασίμου Λωζάννης, την Παρασκευή 1 Απριλίου, περί τις 8 μ.μ.
Διεύθυνση: Avenue Florimont 2, 1006 Lausanne
Βιογραφικό Σεβ. Μαξίμου
Ιερά Μητρόπολις Ελβετίας
Ιστορικά στοιχεία Ι. Ν. Αγίου Γερασίμου Λωζάννης (στα γαλλικά)

[:el]Βυζαντινή και ποντιακή μουσική: από την Άλωση ως σήμερα | Ομιλία και τραγούδι με συνοδεία λύρας[:fr]Musique byzantine et pontique : de la Chute de Constantinople à nos jours | Conférence et musique[:en]Byzantine and Pontian Music: from the Fall of Constantinople to the present | Conference and music[:]
2022-05-15 17:00 | Maison de la femme, Av. Eglantine 6, Lausanne, 106, Ελβετία
Ο Γιώργος Ντόβολος
Έχουμε την τιμή και χαρά να σας προσκαλέσουμε στην επόμενη εκδήλωσή μας στη Λωζάννη που επικεντρώνει στη μουσική παράδοση των Ελλήνων του Πόντου και περιλαμβάνει ομιλία και τραγούδι με συνοδεία λύρας. Συγκεκριμένα, το θέμα της ομιλίας είναι “Βυζαντινή και ποντιακή μουσική: από την Άλωση ως σήμερα“. Ομιλητής: Γεώργιος Ντόβολος, καθηγητής βυζαντινής μουσικής, φιλόλογος και πρωτοψάλτης. Στο μουσικό μέρος της εκδήλωσης τραγουδά ο Γ. Ντόβολος και στη λύρα τον συνοδεύει ο Παντελής Αθανασιάδης.

Κυριακή 15 Μαΐου 2022, ώρα 5 μ.μ.
Maison de la femme, grande salle, Av. Eglantine 6, 1006 Lausanne
Είσοδος δωρεάν – δεν απαιτείται προεγγραφή.
Διαθεσιμότητα περιορισμένου αριθμού θέσεων στάθμευσης για άτομα με κινητικές δυσκολίες. Οι ενδιαφερόμενοι παρακαλούνται να μας ειδοποιήσουν στο melissa.hellenisme (at) gmail.com. Θα τηρηθεί σειρά προτεραιότητας.
Πρόσβαση με λεωφορείο, γραμμές 85 και 12, στάση Eglantine.
Κοντινός χώρος στάθμευσης: parking de Bellefontaine (απόσταση 300 μ.)
Χρήσιμοι σύνδεσμοι:
Βιογραφικά στοιχεία : Γιώργος Ντόβολος
Ο Γιώργος Ντόβολος στην ΕΡΤ
Άρθρο για τον λυράρη Παντελή Αθανασιάδη
Αναγγελία της εκδήλωσης στο Facebook
Αφίσα εκδήλωσης (pdf)

[:el]Η ταινία "Σμύρνη μου, αγαπημένη" στη Λωζάννη[:fr]Le film "Smyrne" à Lausanne[:en]The movie "Smyrna" at Lausanne[:]
2022-06-02 20:00 - 22:00 | Pathé Les Galeries, Rue du Petit-Chêne 27, Lausanne, 1003, Ελβετία
Η ιστορία της Σμύρνης μέσα από τη διαδρομή των μελών μιας οικογένειας Ρωμιών που σημαδεύεται από την Μικρασιατική καταστροφή το 1922.
Η ταινία βασίζεται στο ομώνυμο θεατρικό έργο της Μιμής Ντενίση που παρακολούθησαν περισσότεροι από 1.000.000 θεατές. Πρόκειται για την πιο ακριβή παραγωγή της ιστορίας του ελληνικού κινηματογράφου, με εξαιρετική σκηνοθεσία και ερμηνεία γνωστών Ελλήνων και ξένων ηθοποιών.
Παραγωγή: 2021 (Ελλάδα)
Διάρκεια: 120′
Γλώσσα: ελληνικά, αγγλικά, τουρκικά / υπότιτλοι στα αγγλικά
Πέμπτη 2 Ιουνίου 2022, ώρα 8 μ.μ.
Κινηματογράφος Pathé Les Galeries, salle 3
Rue du Petit-Chêne 27, Lausanne
Είσοδος: ενήλικες CHF 20.- / νέοι ως 18 ετών: CHF 10.-
Αγορά εισιτηρίων
Βίντεο-τρέιλερ
Κριτική της ταινίας (Athens Voice)
Αφίσα (από τις προβολές στην Ελλάδα)
Ευχαριστούμε για την υποστήριξη επικοινωνίας:
Association Amitiés gréco-suisses
Σύλλογος Ελλήνων Λωζάννης “ΕΣΤΙΑ”
Association des Hellènes & Philhellènes de la Côte “AKTI”

[:el]Η ταινία "Σμύρνη μου, αγαπημένη" στη Γενεύη[:fr]Le film "Smyrne" à Lausanne[:en]The movie "Smyrna" at Geneva[:]
2022-06-09 19:00 - 21:00 | Cinélux Genève, Boulevard de Saint-Georges 8, Genève, 1205, Ελβετία
Η ιστορία της Σμύρνης μέσα από τη διαδρομή των μελών μιας οικογένειας Ρωμιών που σημαδεύεται από την Μικρασιατική καταστροφή το 1922.
Η ταινία βασίζεται στο ομώνυμο θεατρικό έργο της Μιμής Ντενίση που παρακολούθησαν περισσότεροι από 1.000.000 θεατές. Πρόκειται για την πιο ακριβή παραγωγή της ιστορίας του ελληνικού κινηματογράφου, με εξαιρετική σκηνοθεσία και ερμηνεία γνωστών Ελλήνων και ξένων ηθοποιών.
Παραγωγή: 2021 (Ελλάδα)
Διάρκεια: 120′
Γλώσσα: ελληνικά, αγγλικά, τουρκικά / υπότιτλοι στα αγγλικά
Πέμπτη 9 Ιουνίου 2022, ώρα 7 μ.μ.
Κινηματογράφος Cinélux
Boulevard de Saint-Georges 8, Γενεύη
Είσοδος: ενήλικες CHF 20.- / νέοι 16-18 ετών: CHF 10.-
Αγορά εισιτηρίων
Βίντεο-τρέιλερ
Κριτική της ταινίας (Athens Voice)
Αφίσα (από τις προβολές στην Ελλάδα)
Ευχαριστούμε για την υποστήριξη επικοινωνίας:
Association gréco-suisse Jean-Gabriel Eynard
Association Hellénique de Genève
Communauté Hellénique de Genève
Association des Dames Grecques de Genève
Association des Grecs de Constantinople en Suisse
Association des Hellènes et Philhellènes de la Côte “Akti”

[:el]Ομιλία: Η βιβλιοθήκη της Μέλισσας στη Λωζάννη, στην υπηρεσία του Ελληνισμού και της ελβετικής κοινωνίας[:fr]Conférence : La bibliothèque de Melissa à Lausanne, au service de l'hellénisme et de la société suisse[:en]Conference : The library of Melissa in Lausanne, at the service of Hellenism and Swiss society[:]
2022-11-27 17:00 - 18:30 | Ξενοδοχείο Continental, Place de la Gare 2, Lausanne, 1001, Ελβετία
Μερικά από τα παλαίτυπα του 16ου αιώνα που ανήκουν στη συλλογή μας

Με αφορμή τη συμπλήρωση 6 χρόνων από την ίδρυση της Μέλισσας του Ελληνισμού (Δεκ. 2016), ο Γεώργιος Σγούρδος, πρόεδρος του πολιτιστικού φορέα μας, θα μιλήσει για την ιστορία και τον σκοπό δημιουργίας της βιβλιοθήκης μας και θα παρουσιάσει στο κοινό της Λωζάννης επιλεγμένα έργα και ιστορικά έγγραφα, με έμφαση στα ελληνικά παλαίτυπα του 16ου αιώνα εκδοθέντα στην Ελβετία. Θα ακολουθήσει συζήτηση με το κοινό. Η εκδήλωση αυτή θα είναι μια εξαιρετική ευκαιρία να συστηθούμε ξανά και να συσφίξουμε τις σχέσεις μας. Καλή αντάμωση!
Κυριακή 27 Νοεμβρίου 2022 στις 5 μ.μ.
Ξενοδοχείο Continental, place de la Gare 2, Lausanne
Γλώσσα: ελληνικά
Είσοδος ελεύθερη – δεν απαιτείται προεγγραφή.

[:el]Ομιλία Μελέτη Μελετόπουλου στη Λωζάννη: Η Μικρασιατική Εκστρατεία και ο ρόλος του πετρελαίου[:]
2023-01-22 17:00 - 18:30 | Ξενοδοχείο Continental, Place de la Gare 2, Lausanne, 1001, Ελβετία
Έχουμε την τιμή να σας προσκαλέσουμε στην εκδήλωση με θέμα: Η Μικρασιατική Εκστρατεία και ο ρόλος του πετρελαίου, με ομιλητή τον κ. Μελέτη Μελετόπουλο, Δρ οικονομικών και κοινωνικών επιστημών του Πανεπιστήμιου της Γενεύης.
Μετά την ομιλία θα ακολουθήσει συζήτηση με το κοινό.
Κυριακή 22 Ιανουαρίου 2023 στις 5 μ.μ.
Ξενοδοχείο Continental, place de la Gare 2, Lausanne
Γλώσσα: ελληνικά
Είσοδος ελεύθερη – δεν απαιτείται προεγγραφή.

[:el]Ομιλία στη Γενεύη για τον Ελληνισμό της Κωνσταντινούπολης πριν και μετά το 1923[:fr]De Constantinople à Istanbul: l’hellénisme sur les rives du Bosphore avant et après 1923 : conférence à Genève[:en]Conference in Geneva about the Greeks of Constantinople before and after 1923[:]
2023-02-02 18:00 - 19:30 | Centre orhodoxe du Patriarcat Oecuménique, chemin des Cornillons 12, CHambésy, Genève, 1292, Ελβετία
Έχουμε την τιμή και την χαρά να σας προσκαλέσουμε στην εκδήλωση με θέμα Ο Ελληνισμός στις όχθες του Βοσπόρου πριν και μετά το 1923, μια ιστορική περιήγηση από τον καθηγητή και ερευνητή ιστορίας Νικόλαο Πίτσο.
Πέμπτη 2 Φεβρουαρίου 2023 στις 6 μ.μ.
Ορθόδοξο Κέντρο του Οικουμενικού Πατριαρχείου
Chemin de Cornillons 12, 1292 Pregny-Chambésy (Γενεύη)
Γλώσσα: γαλλικά και ελληνικά
Διοργάνωση: Σύλλογος Ελλήνων εκ Κωνσταντινουπόλεως στην Ελβετία με την υποστήριξη της Μέλισσας του Ελληνισμού.
Μετά το πέρας της ομιλίας, θα γίνει σύντομη παρουσίαση του βιβλίου του κ. Ν. Πίτσου Magasin pittoresque : kaléidoscope d’études grecques και η κοπή της βασιλόπιτας του Συλλόγου Ελλήνων εν Κωνσταντινουπόλεως στην Ελβετία.

[:el]Διάλεξη της Caroline Fourgeaud-Laville στη Λωζάννη για τα αρχαία ελληνικά[:fr]Jeunesse du grec ancien : Conférence de Caroline Fourgeaud-Laville à Lausanne[:en]Conference in Lausanne by Caroline Fourgeaud-Laville[:]
2023-02-26 17:00 - 18:30 | Ξενοδοχείο Continental, Place de la Gare 2, Lausanne, 1001, Ελβετία
Έχουμε την χαρά και την τιμή να σας προσκαλέσουμε στην εκδήλωση με τίτλο Jeunesse du grec ancien (η νεότητα των αρχαίων ελληνικών), με ομιλία της κυρίας Caroline Fourgeaud-Laville.
Η Caroline Fourgeaud-Laville είναι διδάκτωρ Λογοτεχνίας, μέλος του Κέντρου Έρευνας Συγκριτικής Λογοτεχνίας του Πανεπιτημίου της Σορβόννης, ενώ ίδρυσε το 2018 στο Παρίσι τον Σύλλογο Eurêka με σκοπό την προώθηση της διδασκαλίας της ελληνικής γλώσσας και γενικότερα του ελληνικού και άλλων πολιτισμών της αρχαιότητας. Η Caroline Fourgeaud-Laville είναι συγγραφέας του βιβλίου “Eurêka – Mes premiers pas en Grèce antique” που κυκλοφόρησε πρόσφατα από τις εκδόσεις Belles Lettres (2022).

Κυριακή 26 Φεβρουαρίου 2023 στις 5 μ.μ.
Ξενοδοχείο Continental, Place de la Gare 2, Lausanne
Γλώσσα: γαλλικά
Είσοδος ελεύθερη – δεν απαιτείται προεγγραφή
Διοργάνωση: Μέλισσα του Ελληνισμού

[:el]Έκθεση Φως εξ Ανατολών: Η κοσμοπολίτικη Σμύρνη και οι Έλληνες της Μικρασίας ως τη Συνθήκη της Λωζάννης [:fr]Exposition Ex Oriente Lux : Smyrne cosmopolite et les Grecs de l'Anatolie jusqu'au Traité de Lausanne[:en]Exhibition Ex Oriente Lux: Cosmopolitan Smyrna and the Greeks of Anatolia until the Treaty of Lausanne[:]
2023-03-14 08:00 - 2023-04-29 19:00 | Rue Marterey 2, 1003 Lausanne, Rue Marterey 2, Lausanne, Vaud, 1003, Ελβετία
ΕΚΘΕΣΗ ΣΤΗ ΛΩΖΑΝΝΗ | Ex Oriente Lux – Φως εξ Ανατολών: Η κοσμοπολίτικη Σμύρνη και οι Έλληνες της Μικρασίας ως τη Συνθήκη της Λωζάννης (1923)
Η έκθεσή μας είναι ένα ταξίδι στην ιστορία και τον πολιτισμό της περιοχής της Μικράς Ασίας με επίκεντρο τη Σμύρνη των αρχών του 20ου αιώνα, το «μαργαριτάρι της Ανατολής». Ένα ταξίδι μέχρι τη Συνθήκη της Λωζάνης που σήμανε το τέλος της παρουσίας του Ελληνισμού στη Μικρά Ασία μετά από 3 χιλιάδες χρόνια. Εξερευνούμε την κοσμοπολίτικη πλευρά της Σμύρνης, τις προσωπικότητες, την τέχνη, τη μουσική. Περιδιαβαίνουμε τη Σμύρνη του 1919, μέσα από τον φακό του Ελβετού φωτογράφου Boissonnas από σπάνια έκδοση της βιβλιοθήκης μας. Επίσης, γίνεται αναφορά στον μαθηματικό Κ. Καραθεοδωρή και στις ενέργειές του με σκοπό τη λειτουργία του πρώτου πανεπιστημίου της πόλης, που θα λειτουργούσε ως σύνδεσμος μεταξύ Δύσης και Ανατολής (με το «Ex Oriente Lux» ως έμβλημα). Τοπία, γεγονότα και πρόσωπα, η Μικρασιατική Καταστροφή του ’22 και η Συνθήκη της Λωζάννης, μέσα από φωτογραφίες και ιστορικά έγγραφα του συλλόγου μας. Η έκθεση εντάσσεται στο πλαίσιο των εκδηλώσεων του Δήμου Λωζάννης με αφορμή τη συμπλήρωση 100 ετών από την υπογραφή της Συνθήκης της Λωζάννης. Σας περιμένουμε!
Διοργάνωση: Μέλισσα του Ελληνισμού
Με την υποστήριξη του Δήμου Λωζάνης
Ευχαριστίες: Greek project (χώρος εκδήλωσης)
Από 14.3 έως 29.4.2023
Κάθε μέρα από 9 π.μ. ως 7 μ.μ. (και ΣΚ)
ΕΙΣΟΔΟΣ ΕΛΕΥΘΕΡΗ
Δυνατότητα ξενάγησης | επικοινωνία: melissa.hellenisme [at] gmail. com

[:el]Προβολή στη Λωζάννη του δραματοποιημένου ντοκιμαντέρ "Βενιζέλος, αγώνας για τη Μικρά Ασία"[:fr]Projection d'un film documentaire sur Elefthérios Venizélos à Lausanne[:en]Documentary film about Eleftherios Venizelos in Lausanne[:]
2023-06-23 19:00 - 20:30 | Casino de Montbenon – salle Paderewski, Allée Ernest-Ansermet 3, Lausanne, 1003, Ελβετία
Η Μέλισσα του Ελληνισμού διοργανώνει μία προβολή στη Λωζάννη της δραματοποιημένης ταινίας τεκμηρίωσης Βενιζέλος, αγώνας για τη Μικρά Ασία (παραγ. 2022) στο πλαίσιο της συμπλήρωσης 100 ετών από την υπογραφή της Συνθήκης της Λωζάννης, με την υποστήριξη του Δήμου Λωζάννης.
Στη διάρκεια μιας ταραγμένης δεκαετίας (1912-1922), με τον χάρτη της Ευρώπης να αναδιατάσσεται και το γεωπολιτικό σκηνικό να αλλάζει δραματικά, ο Ελευθέριος Βενιζέλος αντιλαμβάνεται ότι η μοναδική επιλογή για να προστατεύσει τους Έλληνες της Μικράς Ασίας από το άγριο κύμα των διωγμών που υφίστανται από τους Τούρκους είναι μία στρατιωτική επέμβαση. Η εκστρατεία στη Μικρά Ασία είναι για τον Βενιζέλο η έκφραση μιας πολυδιάστατης στρατηγικής σε διπλωματικό, στρατιωτικό και πολιτικό επίπεδο. Μέσα από τεράστιες δυσκολίες και ανατροπές θα καταφέρει τελικά να αγγίξει την πραγμάτωση της Μεγάλης Ιδέας, αλλά πλέον φαίνεται ότι ο ελληνικός λαός δεν τον εμπιστεύεται και τον εξοστρακίζει. Εξόριστος παρακολουθεί από μακριά, με αγωνία και συντριβή, την καταστροφή των ελληνικών κοινοτήτων της Μικράς Ασίας. Κι όταν κληθεί ξανά από την ηττημένη Ελλάδα ως ο καταλληλότερος να διαπραγματευτεί τους όρους της ειρήνης, κάνει ό,τι είναι δυνατό για να διασφαλίσει μία βιώσιμη σταθερότητα που θα επιτρέψει σε όλους τους Έλληνες μία καινούργια αρχή. Μέσα από δραματοποιημένες σκηνές, σπάνιο αρχειακό υλικό και συνεντεύξεις κορυφαίων Ελλήνων και ξένων ιστορικών και ειδικών επιστημόνων, το ντοκιμαντέρ παρουσιάζει τα γεγονότα της εποχής εμβαθύνοντας στις στρατηγικές επιλογές του Βενιζέλου. Η ταινία δίνει απαντήσεις σε κρίσιμα ερωτήματα που απασχολούν ακόμη, έναν αιώνα μετά, την κοινή γνώμη και φωτίζει την πορεία ενός χαρισματικού πολιτικού, ο οποίος τόλμησε να πάρει κρίσιμες αποφάσεις, ο απόηχος των οποίων φτάνει έως τις μέρες μας.
Η ταινία είναι βασισμένη στη βιογραφία «Ελευθέριος Βενιζέλος, ο Άνθρωπος, ο Ηγέτης» του Νικoλάου Παπαδάκη-Παπαδή. Το σενάριο υπογράφει ο Απόστολος Καρακάσης και τη σκηνοθεσία ο Νίκος Νταγιαντάς. Στον ρόλο του Βενιζέλου εμφανίζεται ο Γιώργος Δάμπασης, ενώ αφηγητής είναι ο Αλέξανδρος Λογοθέτης.
Συμπαραγωγή: Εθνικό Ίδρυμα «Ελευθέριος Βενιζέλος», ΕΡΤ ΚΑΙ Long Run Productions (2022).
Παρασκευή 23 Ιουνίου 2023 στις 7 μ.μ.
Casino de Montbenon – salle Paderewski
Allée Ernest-Ansermet 3, 1003 Lausanne
Γλώσσα: ελληνικά – υπότιτλοι στα γαλλικά
Είσοδος ελεύθερη
Διοργάνωση: Μέλισσα του Ελληνισμού
Η προβολή της ταινίας εντάσσεται στο πλαίσιο των εκδηλώσεων του Δήμου Λωζάννης για τα 100 χρόνια από την υπογραφή της Συνθήκης της Λωζάννης.
Η αναγγελία στον ιστότοπο του Δήμου Λωζάννης
Trailer ταινίας

[:el]Διάλεξη | Ο Βενιζέλος στη Λωζάννη αντιμέτωπος με τη μεγαλύτερη πρόκληση για τη χώρα[:fr]Conférence | Venizélos à Lausanne : L'homme d'État grec face au plus grand défi de son pays[:en]Lecture | Venizelos in Lausanne : Greece's statesman facing his country's biggest challenge[:]
2023-06-29 18:30 - 19:30 | Salle du Conseil Communal, Hôtel de Ville, Lausanne, Ελβετία
Στις 20 Νοεμβρίου 1922, δύο μήνες μετά την κατάρρευση του μετώπου στη Μικρά Ασία, οι πληρεξούσιοι των Συμμάχων και ο Τούρκος Ισμέτ Πασάς, συναντήθηκαν στη Λωζάννη για να βάλουν οριστικό τέλος στην εμπόλεμη κατάσταση που επικρατούσε στην Ανατολή από το 1914. Η Ελλάδα εκπροσωπήθηκε από τον σημαντικότερο πολιτικό της εποχής, τον Ελευθέριο Βενιζέλο. Αν και η Ελλάδα βγήκε από τον πόλεμο ηττημένη, χάρη στη διπλωματική και πολιτική του ιδιοφυΐα, ο Βενιζέλος διαπραγματεύτηκε μια συνθήκη ειρήνης που σταθεροποίησε την κατάσταση στην περιοχή μέχρι σήμερα. Η διάλεξη της κας Ελένης Κατσιαδάκη (Ίδρυμα Βενιζέλου) θα αναδείξει τις πτυχές της παρουσίας αυτού του αξιόλογου πολιτικού στη Λωζάννη.Η εκδήλωση διοργανώνεται με τη συνεργασία του Γενικού Προξενείου της Ελλάδας στη Γενεύη, του Ιδρύματος «Ελευθέριος Κ. Βενιζέλος», του πολιτιστικού φορέα Μέλισσα του Ελληνισμού, του Συλλόγου ελληνοελβετικής φιλίας (Amitiés gréco-suisses) και του Συλλόγου Ελλήνων Λωζάννης «Εστία», με την υποστήριξη του Δήμου Λωζάνης. Εντάσσεται στο πλαίσιο των εκδηλώσεων μνήμης για την εκατονταετηρίδα της Συνθήκης της Λωζάνης (1923-2023) που συντονίζει ο Δήμος της Λωζάνης.
Γλώσσα: γαλλικά
Παρασκευή 23 Ιουνίου 2023 στις 6.30 μ.μ.
Salle Communale, Hôtel de Ville, Λωζάννη
Είσοδος ελεύθερη
Βιογραφικά στοιχεία στης κας Κατσιαδάκη στη σελίδα μας στα γαλλικά.
Φωτογραφία © Αρχείο του Εθνικού Ιδρύματος Ερευνών και Μελετών “Eλευθέριος Κ. Βενιζέλος”.

[:el]Προβολή της ταινίας "Αδάμ, πού Ει;" στη Λωζάννη[:fr]Projection à Lausanne du film "Où es-tu Adam ?"[:en]"Where are you, Adam ?" documentary film in Lausanne[:]
2023-12-05 19:30 - 21:00 | Centre Alpin Suisse, Rue Charles-Monnard, Lausanne, 1003, Ελβετία
Έχουμε τη χαρά να σας προσκαλέσουμε στην προβολή της ταινίας Αδάμ πού Ει; με θέμα τη μοναστική ζωή στο Άγιο Όρος, που θα πραγματοποιηθεί στη Λωζάννη. Πρόκειται για μια ελληνο-ουκρανική παραγωγή του 2019 με κεντρικό πρόσωπο τον μακαριστό (+2018) Γέροντα Γρηγόριο, Καθηγούμενο της Ιεράς Μονής Δοχειαρίου. Η προβολή θα γίνει παρουσία ενός εκ των παραγωγών, του κ. Alexandre Pliska και θα ακολουθήσει συζήτηση με το κοινό.
Γλώσσα: ελληνικά με υπότιτλους στα γαλλικά.
Είσοδος ελεύθερη.
Τρίτη 5 Δεκεμβρίου 2023 στις 7.30 μ.μ.
Grande salle du Club Alpin Suisse
Rue Charles-Monnard, 1003 Lausanne
Διοργάνωση: Μέλισσα του Ελληνισμού σε συνεργασία με τον σύλλογο Nepsis Elvetia.
Βίντεο / trailer της ταινίας

[:el]Προβολή ταινίας ντοκιμαντέρ για τη Μαρία Κάλλας στη Λωζάννη[:fr]Film documentaire sur Maria Callas à Lausanne[:en]Documentary film about Maria Callas in Lausanne[:]
2023-12-17 18:30 - 20:00 | Ξενοδοχείο Continental, Place de la Gare 2, Lausanne, 1001, Ελβετία
Έχουμε τη χαρά να σας προσκαλέσουμε στην προβολή της ταινίας ντοκιμαντέρ Η Ελληνίδα Μαρία Κάλλας που μας παραχωρήθηκε ευγενικά από το Αρχείο της ΕΡΤ. Η εκδήλωση θα πραγματοποιηθεί στη Λωζάννη την Κυριακή 17 Δεκεμβρίου 2023 στις 6.30 μ.μ., στο ξενοδοχείο Continental (γλώσσα: ελληνικά, υπότιτλοι στα αγγλικά). Η ταινία επικεντρώνει στις μουσικές σπουδές, στα πρώτα καλλιτεχνικά βήματα και στις σημαντικές εμφανίσεις της Μαρίας Κάλλας στην Ελλάδα μετά το 1957. Στο τέλος της εκδήλωσης κερνάμε μελομακάρονα και προσφέρουμε ένα αντίτυπο του νέου βιβλίου για τη Μαρία Κάλλας του Jean-Jacques Groleau μετά από κλήρωση. Περισσότερες πληροφορίες θα βρείτε στην αφίσα της εκδήλωσης.
Είσοδος ελεύθερη -δεν απαιτείται προεγγραφή.
Διοργάνωση: Μέλισσα του Ελληνισμού

[:el]Προβολή της ταινίας "Αρκαδία 1900, Καμπανία της Ανατολής" στη Λωζάννη παρουσία του σκηνοθέτη[:fr]Projection du film "Arcadia 1900, Champagne d'Orient" à Lausanne en présence du réalisateur[:en]Projection of the movie "Arcadia 1900, Champagne d'Orient" in Lausanne in the presence of the director[:]
2024-03-16 08:00 - 17:00
Η ταινία Arcadia 1900, Champagne d’ Orient καταγράφει την ιστορία των αδελφών Παπανικολάου, οι οποίοι κατάφεραν να παράγουν εξαιρετικό αφρώδη οίνο στο χωριό Ρίζες, στην Τεγέα της Αρκαδίας, από το 1885 έως το 1935.
Στις πρώτες σκηνές βλέπουμε τον Γιώργο Μιχαλακόπουλο, ως Σπυρίδωνα Παπανικολάου, αυστηρό πατέρα της φαμίλιας, να διαβάζει στην εφημερίδα την είδηση πως κάποια ελληνικά κρασιά διακρίθηκαν στο εξωτερικό. «Γιατί όχι κι εγώ;» αναρωτήθηκε ο καπάτσος έμπορος εκκλησιαστικών ειδών και εισαγωγέας πολύτιμων λίθων. Ήταν γύρω στα 1885 όταν κατάλαβε πως θα ήταν σωστή κίνηση να εκμεταλλευτεί τους πλούσιους αμπελώνες της Αρκαδίας. Κι έτσι έστειλε τους δύο γιούς του να σπουδάσουν οινολογία. Ο ένας γιος, ο Βασίλειος Παπανικολάου (Ισίδωρος Σταμούλης), μετά από τις σπουδές στο Monpellier έγινε ο οινολόγος και συγχρόνως η επιστημονική φυσιογνωμία της οικογένειας προσθέτοντας, ήδη από το 1900, καινοτόμες τεχνικές οινοποίησης. Προχώρησε σε δεκάδες επιστημονικές δημοσιεύσεις, σε μια από τις οποίες με τίτλο «Η Αρκαδία υπό Οινολογικήν Έποψιν» έγραψε τη φράση/έμπνευση για τον τίτλο του φιλμ («η Αρκαδία θα μπορούσε να γίνει η Καμπανία της Ανατολής»). Βασιζόταν, σαφώς, στην ομοιότητα της Καμπανίας με το οροπέδιο της Μαντινείας σε ότι αφορά στη σύσταση του εδάφους και το μικροκλίμα. Τα αποτελέσματα ήταν εντυπωσιακά! Από το 1885 έως το 1935 η οικογένεια Παπανικολάου παρήγαγε αφρώδη οίνο εκλεκτής ποιότητας από Φιλέρι (Μοσχοφίλερο). Έκαναν εξαγωγές στις μεγαλύτερες διεθνείς αγορές, άνοιξαν καταστήματα στην Αθήνα και ένα wine bar (από το 1901 παρακαλώ!) στην Ομόνοια, δίπλα στο Θέατρο «Νέα Σκηνή» του σκηνοθέτη Κωνσταντίνου Χρηστομάνου, απέσπασαν διεθνείς διακρίσεις στις Παγκόσμιες Εκθέσεις της εποχής. Όμως μέσα στην οικογένεια μαίνονται συγκρούσεις γενεών και χαρακτήρων. Tο επιχειρηματικό δαιμόνιο του δεύτερου γιου, του Νικόλαου Παπανικολάου (Οδυσσέας Σταμούλης) έπεσε με μεγάλη ταχύτητα πάνω στο τείχος που ύψωσαν πολιτικοί, τράπεζες και ανταγωνιστές, οδηγώντας την οικογένεια και την οινοποιία στην καταστροφή. Ο σκηνοθέτης και σεναριογράφος Κώστας Σπυρόπουλος διηγείται «Μια ιστορία για το κρασί και την απληστία. Για χαμένες ευκαιρίες.» Επιλέγοντας ως κινηματογραφική γλώσσα τη μείξη αναπαραστατικών σκηνών με τα στιγμιότυπα από τα αρχεία, χαρακτηρίζει το φιλμ ως δραματοποιημένο ντοκιμαντέρ για μα άγνωστη, αλλά σημαντική ελληνική οινική ιστορία. (Κείμενο από το Φεστιβάλ Κινηματογράφου Χανίων)
Σκηνοθεσία-σενάριο: Κωνσταντίνος Σπυρόπουλος
Μουσική: Ευανθία Ρεμπούτσικα
Χώρα Παραγωγής: Ελλάδα
Διάρκεια: 78 min
Παίζουν οι: Γιώργος Μιχαλακόπουλος (1938-2023), Ισίδωρος Σταμούλης, Σοφία Σεϊρλή, Οδυσσέας Σταμούλης
Βίντεο-trailer ταινίας
Τρίτη 26 Μαρτίου 2024
Pathé Les Galeries
Rue du Petit-Chêne 27, 1003 Λωζάννη
Είσοδος ελεύθερη / δεν απαιτείται προεγγραφή
Προβολή παρουσία του σκηνοθέτη. Μετά το πέρας της προβολής θα ακολουθήσει συζήτηση με το κοινό.
Διοργάνωση: Μέλισσα του Ελληνισμού

[:el]Ο Γιώργος Καραμπελιάς στη Λωζάννη | Αντίσταση ή εξαφάνιση : ο Ελληνισμός και ο ρόλος του απόδημου Ελληνισμού[:fr]Conférence à Lausanne | Résistance ou extinction : l'hellénisme et le rôle de la diaspora grecque[:en]Conference in Lausanne | Resistance or extinction : Hellenism and the role of the Greek Diaspora[:]
2025-03-09 17:00 - 18:30 | Ξενοδοχείο Continental, Place de la Gare 2, Lausanne, 1001, Ελβετία
Έχουμε την χαρά και την τιμή να σας προσκαλέσουμε στην επόμενη εκδήλωσή μας στη Λωζάννη με ομιλητή τον κ. Γιώργο Καραμπελιά, με τίτλο Αντίσταση ή εξαφάνιση: ο Ελληνισμός και ο ρόλος του απόδημου Ελληνισμού.
Μετά την ομιλία θα ακολουθήσει συζήτηση με το κοινό.

Κυριακή 9 Μαρτίου 2025 στις 5 μ.μ.
Ξενοδοχείο Continental, Place de la Gare 2, Lausanne
Γλώσσα: ελληνικά
Είσοδος ελεύθερη
Διοργάνωση: Μέλισσα του Ελληνισμού

Ο κ. Γιώργος Καραμπελιάς είναι συγγραφέας και πολιτικός αναλυτής. Έχει γράψει περισσότερα από 40 βιβλία. Από τα τέλη της δεκετίας του ΄80 επικεντρώνεται στη μελέτη της Ιστορίας. Μπροστά σε μία παρακμή που απειλεί τους Έλληνες με ιστορική έκλειψη, απορρίπτει το σχήμα Αριστερά-Δεξιά, προτάσσοντας τη σημασία του έθνους και έναν «ελληνικό δρόμο» σύνθεσης ατομικού και συλλογικού μπροστά στα αδιέξοδα κολεκτιβισμού και ατομικισμού. Περισσότερα βιογραφικά στοιχεία, κείμενα, αποσπάσματα από βιβλία του και βίντεο από τηλεοπτικές εκπομπές μπορείτε να βρείτε στην ιστοσελίδα Άρδην-Ρήξη.

Η εκδήλωση στο Facebook
